**NOLIKUMS**

**1. Sacensību mērķis**  
1.1. Makšķerēšanas sporta un filozofijas “ķer un atlaid” popularizēšana.  
  
**2. Laiks un vieta**  
2.1. Pulcēšanās pie Liepiņu Dzirnavezera tiesnešu namiņa, “Liepiņas”, Alsviķu pagasts, Alūksnes novads.  
2.2. Ierašanās uz sacensībām ne vēlāk kā līdz 7:30. Svinīgā atklāšana plkst. 8:00, sacensību sākums plkst. 10:00. Sacensību ilgums 26 stundas. Makšķerēšana notiek no krasta.  
2.3. Sacensības organizē “G+” karpu makšķerēšanas komanda kopā ar atpūtas vietas “Liepiņas” vadību.

2.4. Sacensības notiek, ievērojot MK noteikumu Nr. 800 "Makšķerēšanas, vēžošanas un zemūdens medību noteikumu" (turpmāk - makšķerēšanas noteikumi), kā arī ievērojot citus attiecīgajā vietā spēkā esošos likumus, noteikumus un normas.  
  
**3. Sacensību dalībnieki**  
3.1. Sacensībās piedalās induviduāli pa 1 sportistam.  
3.2. Reģistrācija dalībai sacensībās zvanot, Guntars 26718870

3.3. Dalības maksa – 25,00 EUR

**4. Vispārīgie noteikumi sacensību vietā**  
4.1. Par sacensību dalībnieku personīgo mantu saglabāšanu atbild tikai pats dalībnieks. Katra sportista obligāts pienākums ir drošības noteikumu ievērošana makšķerēšanas sektorā (aizliegts kurināt ugunskurus tiem neparedzētās vietās un iepriekš par to nevienojoties ar sacensību galveno tiesnesi, atrasties alkoholisko dzērienu reibumā).  
4.2. Atbildību par sacensību dalībnieku vainas dēļ notikušajiem nelaimes gadījumiem nes tikai paši sacensību dalībnieki.  
4.3. Gadījumā, ja pirms sacensību sākuma vai sportistu sagatavošanās laikā negaidīti ir sācies negaiss, vai citas dabas stihijas, sacensību dalībniekiem ir aizliegts izvietoties savā sektorā vai savākt rīkus. Ja negaiss (dabas stihijas) ir sākušās sacensību laikā – pēc organizatoru signāla tās nekavējoši tiek pārtrauktas, un makšķernieki izvietojas drošā vietā.  
4.4. Sacensību priekšlaicīgas piespiedu pārtraukšanas gadījumā tās tiek uzskatītas par notikušām, ja no sacensību sākuma brīža ir pagājušas ne mazāk kā 12 stundas. Ja meteoroloģiskie apstākļi atļauj, sacensības var turpināt. Lietus nevar būt par iemeslu sacensību pārtraukšanai.  
4.5. Telšu izvietošana jāsaskaņo ar sacensību organizatoru atbildīgajām personām. Dalībnieku pienākums ir pēc sacensībām sakopt savu sektoru un radušos sadzīves atkritumus nogādāt līdz atkritumu tvertnēm. Ja dalībnieki pēc sacensību beigām atstāj sektorā atkritumus, tas var būt par iemeslu diskvalifikācijai no visām sacensībām, ko rīko LMSF līdz tekošā gada beigām.  
  
**5. Makšķerēšanas sektori un makšķerēšanas koridori**  
5.1. Sacensībās dalībnieku izvietošanās sacensībām notiek stacionāri izveidotos un iezīmētos krasta sektoros. Par sektoru sagatavošanu un atbilstību sacensību noteikumiem atbild sacensību organizators.  
5.2. Makšķerēšana notiek sektoros, kuru izmēri ir 15m, nosakot starp sektorus ne šaurākus par 5m. Sacensību sektoru izmēri un starpsektoru izmēri var tikt mainīti iepriekš par to brīdinot dalībniekus.  
5.3. Maksimālais makšķerēšanas un iebarošanas attālums ūdenī netiek ierobežots.  
5.4. Makšķerēšana atļauta tikai koridorā, kuru veido sektora malu iedomāts pagarinājums no krasta ūdenī.  
5.5. Vietās, kur ir iespēja makšķerēšanas koridoru krustošanās, pieļauta ierobežojošo boju uzstādīšana.  
  
**6. Sacensību noteikumi**  
6.1. Izlozi organizē sacensību organizatori, piedaloties dalībnieku pārstāvjiem.  
6.2. Izloze notiek 2 posmos.   
6.3. Pirmajā posmā tiek izlozēts kārtas numurs, otrajā sektors.  
6.4. Ieskaitītas tiek visu sugu zivis Līņi, Karpas, kā arī Amūri. Svērtas tiek tikai sacensību vietā noķertās zivis, dzīvas un tīras, bez izteiktām dalībnieku nodarītu bojājumu pazīmēm. Ieskaitītas tiek zivis svarā sākot no 0,3 kg.   
6.5. Pēc izlozes - dalībnieki ieņem savu sektoru un sāk sagatavošanos sacensībām. Telšu uzstādīšana ūdenskrātuves krastā ir atļauta tikai sacensību dalībniekiem.  
6.6. Katram dalībniekam telts un rīki ir jānovieto sektoru robežās, ja tas nav iespējams, tad dalībnieki var novietoties ārpus sektoru robežām to saskaņojot ar tiesnešiem. Rezerves inventārs (makšķeres) drīkst atrasties uz speciālajiem statīviem un nedrīkst būt vērstas ūdens virzienā. Pārējos gadījumos – atbilstoši sacensību galvenā tiesneša norādēm.  
6.7. Līdz sacensību startam ir atļauts uzstādīt ne vairāk kā 2 (divus ) marķierus (tajā skaitā spīdošus) koridora robežu vai mešanas virziena atzīmēšanai.  
6.8. Zivju iebarošana atļauta tikai pēc sacensību sākuma.  
6.9. Katram dalībniekam atļauts izmantot (vienlaicīgi makšķerēt) 2 (divas ) makšķeres, makšķerkātu garums nedrīkst pārsniegt 6.00 m, katrai makšķerei drīkst būt tikai viens āķis. Izmantot pītu auklu kā pamata auklu ir aizliegts. Atļauts ir izmantot pīto auklu kā „shock leader” (“šoka līderi”), pieļaujamais garums līdz 10m.  
6.10. Vienīgais atļautais makšķerēšanas veids ir grunts makšķerēšana un pludiņmakšķerēšana, makšķeru spicēm ir jābūt redzamām virs ūdens aizliegts tās iegremdēt ūdenī. Pēc tiesnešu pieprasījuma ir makšķerkāti jāpaceļ, lai varētu redzēt iemestās sistēmas un auklas virzienu.  
6.11. Sacensībās ir atļauta “Zig-Rig” sistēmu izmantošana.  
6.12. Atļauts izmantot mehāniskus un elektroniskus pieķeršanās signalizatorus, kuri nedrīkst traucēt blakus esošo dalībnieku darbībai.  
6.13. Šķīstošo PVA materiāla maisiņu un “stringer” (šķīstošo auklu) izmantošana ir atļauta.  
6.14. Iebarošanai atļauts izmantot tikai graudus (humusu, pupiņas, zirņus, prosu, kviešus, auzas, miežus, kukurūzu, kaņepes), boilas un peletes (kombinētā barība zivju barošanai).  
6.15. Zivju iebarošanai ar spombu vai raķeti var notikt tikai diennakts gaišajā laikā no plkst. 8:00 līdz 20:00. Iebarošanas bumbu diametrs nedrīkst būt lielāks par 70 mm.  
6.16. Katrai komandai jābūt zivs uzglabāšanas maisam vai tīkliņam. Tas NEDRĪKST būt no metāla sieta.  
6.17. Līdz svēršanas brīdim zivis nepieciešams turēt ūdenī uzglabāšanas maisā.  
6.18. Dalībnieki krasta sektoru tā robežās var izmantot pēc saviem ieskatiem, tiek atļauta gaismas avotu izmantošana teltīs un sektorā. Sektoru tuvumā visiem jāpārvietojas bez lieka trokšņa. Ietinot makšķerauklu, sportistu pienākums ir atslēgt signalizatorus vai arī samazināt to skaņu līdz minimumam;  
6.19. Zivju svēršana:  
 a) svēršana notiek laikā no 07:00 līdz 21:00;  
bsvēršana ir veicama tikai ar testētiem svariem;  
 c) katra zivs ir jāsver organizatora svēršanas somā. Pirms katras kārtējās svēršanas tā ir jāsamitrina;  
 d) dalībnieki drīkst izņemt glabāšanas maisu un zivis no ūdens tikai tiesneša klātbūtnē. Zivis izņem un pārliek svēršanas somā dalībnieks. Pēc svēršanas zivs, ievērojot visus piesardzības pasākumus, jāatlaiž atpakaļ ūdenskrātuvē;  
 e) ierakstiem ar svēršanas rezultātiem ir jābūt skaidri salasāmiem un saprotamiem kā tiesnešiem, tā arī pašiem sportistiem. Nekādi protesti par noķertās zivs svaru pēc svēršanas, zivs palaišanas atpakaļ ūdenskrātuvē un protokola parakstīšanas netiek pieņemti. Visi ieraksti par zivju skaitu, svaru un svēršanas laiku tiek veikti 2 ( divos ) protokolos, no kuriem viens ir dalībniekiem, bet otrs – tiesnešiem. Ierakstus abos protokolos veic viens no tiesnešiem. Visi svēršanas dalībnieki apliecina ar savu parakstu ierakstīto informācijas patiesumu;  
 f) zivs netiek svērta, kas uzrādīta svēršanai ar bojājumu pēdām, kuri gūti klaji nevērīgas apiešanās rezultātā, kā arī mirusi zivs.

**7. Vispārējie aizliegumi un ierobežojumi**  
7.1. Aizliegts izmantot dzīvnieku izcelsmes piebarojumu un ēsmu, kā dzīvu, tā arī nedzīvu, zivju ikrus, metālisku ēsmu.  
7.2. Aizliegta mērķtiecīga zivju aizciršana.  
7.3. Aizliegts ieslēgt mūziku, skaļi sarunāties un dziedāt.  
7.4. Aizliegts pārmērīgā alkohola reibumā atrasties sektoros un sacensību rajonā.  
7.5. Par šajā sadaļā minēto aizliegumu neievērošanu dalībnieks var tikt atstādināta no sacensībām, bet tās rezultāts tiek anulēts.  
  
**8**. **Uzvarētāju noteikšana un apbalvošana**  
8.1. Sacensības notiek individuālā vērtējumā.  
8.2. Dalībnieku iegūtās vietas sektorā tiek aprēķinātas pēc iegūtā loma svara.

8.3. Balvu fonds:

8.3.1. Kausi, medaļas un naudas prēmija150,00 EUR – 1. vieta 70,00 EUR, 2. vieta 50,00 EUR, 3. vieta 30,00 EUR

**10. Īpašie noteikumi**  
10.1. Sacensībās nedrīkst piedalīties un to norises vietā aizliegts atrasties personām, kurām noteikta pašizolācija, mājas karantīna vai stingrā izolācija vai kurām ir elpošanas ceļu infekcijas pazīmes. Aizliegts drūzmēties, pēc iespējas jāievēro 2 metru distance. Pasākuma dalībniekiem jāievēro spēkā esošie likmi, normatīvie akti un noteikumi infekcijas Covid-19 izplatības ierobežošanai.  
10.2. Piesakoties sacensībām, dalībnieks apņemas: ievērot, izpildīt organizatora prasības un norādījumus, tiesnešu kolēģijas lēmumus, šo nolikumu, Makšķerēšanas,vēžošanas un zemūdens medību noteikumus (22.12.2015 MK noteikumus Nr.800) kā arī citus likumus, normatīvos aktus un noteikumus, kas ir spēkā norises vietā un laikā.  
10.3. Aizliegts sacensībās piedalīties manāmā alkohola reibumā (manāmu alkohola reibumu vienbalsīgi nosaka galvenais tiesnesis un šis lēmums nav apstrīdams).  
10.3. Sacensību norises vietā un laikā lietot morālu rupjību vai fizisku spēku.  
10.4. Aizliegts izrādīt vai demonstrēt klaju necieņu attiecībā uz citiem sacensību dalībniekiem, sportistiem, tiesnešiem, skatītājiem, organizatoriem, tienešu kolēģiju un tās pieņemtajiem lēmumiem.  
 **11. Drošība, datu aizsardzība, filmēšana un foto**  
11.1. Piesakoties sacensībām dalībnieks apliecina, ka organizators drīkst izmantot viņa nodotos datus savām vajadzībām ciktāl tas attiecas uz šo sacensību organizēšanu, norisi un atskaitēm pēc tām.  
11.2. Reģistrējoties sacensībām dalībnieks, ar savu parakstu apliecina, ka:  
 11.2.1. viņa veselības stāvoklis, iemaņas un prasmes ļauj piedalīties Latvijas Makšķerēšanas sporta federācijas (turpmāk LMSF) rīkotajās sacensībās;  
 11.2.2. par savu drošību, tai skaitā pie ūdens, pilnā mērā viņš ir atbildīgs personīgi;  
 11.2.3. ar savu rīcību apņemas neradīt apstākļus un izvairīsies no rīcības, kura rada citu drošības vai veselības apdraudējumu;  
 12.2.4. dalībnieks dod atļauju LMSF un LMSF akreditētām personām sava vārda, uzvārda, kā arī sacensību protokolu, pasākuma foto un videomateriālu, kuros sportisti ir atpazīstami, publicēšanai presē, televīzijā, un internetā, tai skaitā LMSF mājaslapā;  
 11.2.5. ir informēts, ka bez LMSF rakstiskas atļaujas aizliegts LMSF organizēto pasākuma laikā uzņemto foto, video vai ierakstīto audio materiālu izmantošana komerciāliem mērķiem;  
 11.2.6. apņemas ievērot sacensību nolikumu un LMSF ētikas kodeksu.  
 11.2.7. piekrīt, ka LMSF akreditētas personas filmē sacensības norises gaitu, tai skaitā makšķerēšanas procesu.  
 11.2.8. Visus radušies jautājumi risinās ar tiesnesi, tiesnešu kolēģiju.

**NE ASAKAS!**